Елин Пелин
На щуреца

chitanka.info

А бре, Щурец, а бре, свирец,

никой тебе не те кани,

а ти свириш, а ти пееш

и туй лято като лани.

Постресни се, засрами се,

сал ти ли си цигуларин?

Всички с теб се подиграват —

и цар, и кмет, и пъдарин.

Виж що пишат по книжките,

във шегите, в гатанките,

във басните, във песните,

в приказките, в читанките!

А бре, Щурец, а бре, свирец,

никой тебе не те кани,

а ти свириш, а ти пееш

и туй лято като лани!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.